Bellingshausen

Bellingshausen on Saaremaa, Liivimaa ja Eestimaa aadlisuguvõsa.

Ajalugu
Bellingshausenid pärinevad Lübeckist, kus neid on mainitud juba 14. sajandil.

16. sajandi esimesel poolel läänistati Heinrich Billinghusenile (surnud 1551) mõis Kihelkonna kihelkonnas. Tema pojale läänistas hertsog Magnus Pilguse ja Lahetaguse mõisa.

Rootsi kuninganna Kristiina andis 8. augustil (vkj 30. juulil) 1661 Rootsi ratsaväe kindralmajorile ja Liivimaa rüütelkonna maanõunikule Johann Eberhard von Bellingshausenenile koos tema järglastega Rootsi kuningriigi vabahärratiitli.

5. septembril 1855 kinnitati vastavalt Venemaa Keisririigi Valitseva Senati ja Venemaa keisri otsusele alates 20. detsembrist 1865 Bellingshausenite suguvõsale Venemaa Riiginõukogu ettepanekul Venemaa keisririigi parunitiitel.

20. detsembril 1876 kinnitati Venemaa Keisririigi Valitseva Senati otsusega parunitiitli kandmise õigus ka vabahärra Peter von Bellingshausenile (Петр Федорович Беллингсгаузен), tema naisele Maria Nikolajevnale ning lastele Nikolaile, Nadeždale, Olgale, Anastassiale ja Alekseile koos nende kandmisega Venemaa aadlimatrikli V osasse.

Suguvõsa liikmeid
Bertram von Bellingshausen (1586−1661), Saaremaa maanõunik, Lahetaguse mõisnik
Vabahärra Johann Eberhard von Bellingshausen (1604−1655), Rootsi kindralmajor, rügemendikomandör, kogu Liivimaa ratsaväe komandör, Liivimaa maamarssal, Liivimaa maanõunik, mõisaomanik
Tönnis Johann von Bellingshausen (1634−1695), Rootsi ooberstleitnant, Tartu viitsekomandant, Eestimaa rüütelkonna peamees, Eestimaa maanõunik, mõisaomanik
Hermann von Bellingshausen (1636−1704), Rootsi ooberstleitnant, Liivimaa ja Eestimaa maanõunik, mõisaomanik
Tönnis Johann von Bellingshausen (suri 1730), Rootsi kapten, Eestimaa maanõunik
Parun Johann Gustav von Bellingshausen (1759−1820), kolleegiuminõunik, Liivimaa rüütelkonna notar, Eestimaa kubermanguprokurör, mõisaomanik, kirjanik
Parun Peter von Bellingshausen (1762−1823), riiginõunik, meditsiinidoktor, keiser Paul I ihuarst
Hermann Friedrich von Bellingshausen (1776−1841), Venemaa keisririigi kindralmajor, brigaadikomandör, mõisaomanik
Fabian Gottlieb Benjamin von Bellingshausen (1778−1852), Venemaa keisririigi admiral, Kroonlinna sadama peakomandör ja Kroonlinna sõjakuberner, maadeuurija
Parun Peter von Bellingshausen (1822−1896), Venemaa keisririigi kindralmajor, eskadronikomandör

Sugupuu

Lübecki liin
Hans Billinghusen (suri 1495), Lübecki bürger; abiellus 1) Margarethe NN-iga, +1474, 2) NN-iga
A1. [2. abi.] Heinrich (1469−1544), Lübecki sirkliseltsi liige, Nitzerowi rentnik; abiellus Elisabeth von Wickedega (suri pärast 1536)
B1. Heinrich (suri 1551)

Saaremaa liin
Hinrich Billinghusen (suri pärast 1549), Kihelkonna mõisavalitseja; abiellus NN-iga
A1. Heinrich von Bellingshausen (suri pärast 1568), Pilguse mõisnik (a-st 1568); abiellus Ebbe von Patkuliga (suri pärast 1584). Temas põlvnes Pilguse liin.

Pilguse liin
Heinrich von Bellingshausen (suri pärast 1568), Pilguse mõisnik; abiellus Ebbe von Patkuliga (suri pärast 1584)
A1. Tönnis (Bertram) (suri enne 1637), Pilguse mõisnik; abiellus NN-iga
B1. Bertram (1586−1661), Pilguse ja Lahetaguse mõisnik, Saaremaa maanõunik; abiellus NN-iga
C1. Fromhold (suri 1712), Pilguse mõisnik, Rootsi kapten; abiellus 1694 Gerdrut Kohliga (sündinud Gutheim) (suri pärast 1713)
C2. Hermann (suri pärast u 1676), Lahetaguse mõisnik, Rootsi kornet; abiellus 1) Anna Sophia Stärckiga, 2) Sophia von Lodega. Temast põlvnes Lahetaguse liin.
B2. Vabahärra Johann Eberhard (1604−1655), Rootsi vabahärra (1651), Vaabina (doneeriti 1636), Klimitina, Kumulowa (need doneeriti 1643) ja Urvaste (ostis 1651) mõisnik, Rootsi kindralmajor (1650), Liivimaa maamarssal (1645), Liivimaa maanõunik (1650−1655); abiellus 1) Margaretha von Zoegega (suri 1651), 2) vabaproua Ebba Barbara von Tiesenhauseniga (sündinud Wrangel af Ludenhof) (suri pärast 1661). Temast põlvnes Vaabina liin.
B3. Hans Heinrich (suri pärast 1679), Rootsi ooberst
A2. Hermann (suri pärast 1641), Pilkuse (doneeriti 1629) ja Pada mõisnik, kapten, Virumaa adrakohtunik; abiellus Pada pärija Margarethe von Löwenwoldega (suri pärast 1657). Temas põlvnes Pada liin.

Lahetaguse liin
Hermann von Bellingshausen (suri pärast u 1676); abiellus 1) Anna Sophia Stärckiga, 2) Sophia von Lodega
A1. Klaus (Claes) (suri enne 1718), Lahetaguse mõisnik, Rootsi kapten (1701); abiellus Anna Maria von Polliga (maeti 1726)
B1. Gerdruta Sophia Elisabeth (1710−1778), Pilguse ja Lahetaguse (müüs 1785) mõisaproua; abiellus 1728 Pilguse mõisniku Hermann Reinhold von Bellingshauseniga (suri pärast 1750)
A2. Bertram (1673−pärast 1722), Rootsi ooberstleitnant (1722)
A3. Hermann Friedrich (u 1676−pärast 1739), Pilguse ja Lahetaguse mõisnik, Rootsi kapten (1722); abiellus Anna Sophia Tyrohliga (sündinud von Treyden) (suri pärast 1737). Temaga jätkus Pilguse liin.

Pilguse liin (jätk)
Hermann Friedrich von Bellingshausen (u 1676−pärast 1739); abiellus Anna Sophia Tyrohliga (sündinud von Treyden)
A1. Hermann Reinhold (suri pärast 1750), Pilguse ja Lahetaguse mõisnik, assessor; abiellus 1728 Gerdruta Sophia Elisabeth von Bellingshauseniga (1710−1778)
B1. Hermann Friedrich (1731−1786), Lihasoo mõisnik, Venemaa major; abiellus 1786 Anna Friederike Torschiga (sündinud Krüger)
B2. Fabian Ernst (1735−1784), Pilguse (müüs 1778) ja Lahetaguse mõisnik, Venemaa 2. järgu major; abiellus 1775 Anna Katharina von Folckerniga (u 1757−1825)
C1. Reinhold Johann (1775−1840), Venemaa kapten
C2. Hermann Friedrich (1776−1841), Griškovo mõisnik, Venemaa kindralmajor (1821), 24. suurtükiväebrigaadi komandör (1817); abiellus Anastassia Petrovna Laikevitšiga (suri 1853). Temas põlvnes Venemaa liin.
C3. Fabian Gottlieb Benjamin (1778−1852), Venemaa admiral (1843), Kroonlinna sadama peakomandör ja Kroonlinna sõjakuberner (1839), polaaruurija; abiellus 1826 Anna Dmitrijevna Baikovaga (1808−1892)
D1. Elise; abiellus Paul Wilhelm Johann von Gerschauga (1821−1908)

Venemaa liin
Hermann Friedrich von Bellingshausen (1776−1841); abiellus Anastassia Petrovna Laikevitšiga (suri 1853)
A1. Nikolai (1818−pärast 1862), Venemaa major (1853), Duhhovštšina ispravnik
A2. Parun Peter (1822−1896), Suženoje mõisnik, Venemaa kindralmajor (1895); abiellus Maria Nikolajevna Zabelaga (suri 1898)
B1. Parun Nikolai (1855−1899); abiellus NN-iga
C1. Parun Pjotr (1886−?), Venemaa porutšik

Vaabina liin
Vabahärra Johann Eberhard von Bellingshausen (1604−1655); abiellus 1) Margaretha von Zoegega (suri 1651), 2) vabaproua Ebba Barbara von Tiesenhauseniga (sündinud Wrangel af Ludenhof) (suri pärast 1661).
A1. [1. abi.] Vabahärra Leonhard Johann (1642−1689), Vaabina, Urvaste ja Kumulowa mõisnik, Saksi pandivaldaja, Rootsi rittmeister; abiellus NN-iga
B1. Vabahärra Jakob Gustav (suri u 1711), Saksi pandivaldaja, Rootsi kapten; abiellus 1) Johanna Margaretha von Engelhardtiga, 2) Hedwig Christiane von Bellingshauseniga
B2. Vabahärra Lorenz Heinrich (hukkus lahingus 1701), Rootsi kapten
B3. Vabapreili Juliane (1673−1747), Vaabina ja Saksi mõisaproua; abiellus u 1690 Johann Andreas von Schreiterfeldiga (suri 1734)

Pada liin
Hermann von Bellingshausen (suri pärast 1641); abiellus Pada pärija Margarethe von Löwenwoldega (suri pärast 1657)
A1. Tönnis Johann (1634−1695), Pada mõisnik, Rootsi ooberstleitnant, Eestimaa rüütelkonna peamees (1690−1691), Eestimaa maanõunik (1691); abiellus enne 1662 Dorothea von Engdesiga (suri 1699)
B1. Tönnis Johann (suri 1730), Rootsi kapten (1688), Eestimaa maanõunik (1710−1714); abiellus 1699 Margaretha Elisabeth von Uexkülliga (1665−?)
C1. Tönnis Johann (suri pärast 1780), Pada, Satsu ja Uue-Varudi mõisnik, Venemaa rittmeister
C2. Margarethe Elisabeth (1712−1778), Sikeldi mõisaproua; abiellus 1734 Jürgen von Wrangelliga (1700−1740)
C3. Dorothea Johanna (suri 1774), Essu mõisaproua; abiellus 1723 Fabian Wilhelm von Wrangelliga (suri 1747)
B2. Anna Dorothea (suri 1774), Küti ja Inju mõisaproua; abiellus 1) 1696 Otto Reinhold von Wrangelliga (hukkus lahingus 1701), 2) 1707 Ewald Gustav von Schütziga (suri pärast 1726)
B3. Fabian Ernst (suri pärast 1716), Ulvi mõisnik, Rootsi major; abiellus 1698 vabapreili Elisabeth Helene von Meyendorffiga
A2. Hermann (1636−1704), Pilkuse ja Restu (ostis 1688) mõisnik, Rootsi ooberstleitnant, Liivimaa (1690) ja Eestimaa maanõunik (1697); abiellus 1674 vabapeili Euphrosine von Taubega (maeti 1704). Temas põlvnes Pilkuse liin.

Bellingshauseni suguvõsa mõisavaldused

Eestimaa:
Maidla (Maidel) (XVII sajandi lõpp), Pada (Paddas) (1640ndad−1762), Saksi (Saximois) (u 1688−1701, pandivaldus), Satsu (Satzo) (1732−1762), Suur-Kullamaa (Groß-Goldenbeck) (kuni 1713), Ulvi (Oehrten) (XVIII sajandi algus), Uue-Varudi (Neu-Wardes) (1762−1780)
Ingerimaa:
Klimitina (alates 1643), Kumulowa (alates 1643)
Jekaterinoslavi kubermang:
Suženoje (XIX sajandil)
Liivimaa eesti distrikt:
Pilkuse (Bremenhof) (1629−1764), Poka (Heidohof) (1760−?), Restu (Rösthof) (1688−1723), Urvaste (Urbs) (1651−1683), Vaabina (1636−XVIII sajandi algus), Vidrike (Friedrichshof) (kuni 1764)
Liivimaa läti distrikt:
Podzēni (Podsem) (kuni 1774), Vaidava (Waidau) (kuni 1774)
Saaremaa:
Lahetaguse (Lahhentage) (XVI sajand−1778 ja 1780−1785), Lihasoo (Lihasoo) (kuni 1783), Pilguse (Hoheneichen) (1568−1778)
Smolenski kubermang:
Griškovo (XIX sajandil)

Kirjandus
EAA, f. 1674, n. 2, s. 25. Parunid Bellingshausenid.
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980).
Elgenstierna, Gustaf. Den introducerade Svenska adelns ättartavlor med tilläg och rättelser. II kd. Stockholm: P. A. Norstedt & Söners Förlag, 1926. Lk 286 .
Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 646−650 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 460−464 .
Russwurm, C. Nachrichten über die adeliche und freiherrliche Familie von Bellingshausen. Reval: Gedruckt bei Lindfors´ Erben, 1870 .
Непорожнев, Н. Списки титулованным родам и лицам Российской Империи.  С.-Петербургъ: Типография Правительствующего Cената, 1892. Lk 199 .

Välislingid

Bellingshauseni suguvõsa Venemaa liin saidil sr.rodovid.org

 
Eestimaa aadlisuguvõsad
Eestimaa matrikliaadel
Liivimaa aadlisuguvõsad
Liivimaa matrikliaadel
Saaremaa aadlisuguvõsad
Saaremaa matrikliaadel

bg:Белингсхаузен (пояснение)
en:Bellingshausen